**SPrÁva o Účasti verejnosti na Tvorbe právnych Predpisov**

Zámer vyhlásiť prírodnú rezerváciu Oborínsky luh bol oznámený Okresným úradom Košice dotknutým subjektom v zmysle § 50 zákona č. 543/2002 Z. z. o ochrane prírody a krajiny v znení neskorších predpisov. Obec Oborín a obec Zatín o zámere informovali verejnosť vo svojich územných obvodoch. Verejnosť bola o príprave návrhu nariadenia vlády Slovenskej republiky, ktorým sa vyhlasuje prírodná rezervácia Oborínsky luh, informovaná aj prostredníctvom predbežnej informácie zverejnenej v informačnom systéme verejnej správy Slov-Lex (PI2020/185).